424.25 REGOLAMENTI DWAR IL-PROTEZZJONI TAL-ĦADDIEMA MINN RISKJI RELATATI MA’ L-ESPOŻIZZJONI GĦAL AĠENTI BIJOLOĠIĊI FUQ IL-POST TAX-XOGĦOL L-AVVIŻ LEGALI 228 ta’ l-2003. L-AVVIŻ LEGALI 228 ta’ l-2003. 1. Titolu u skop. (1) It-titolu ta’ dawn ir-regolamenti hu Regolamenti dwar il-Protezzjoni tal-Ħaddiema minn Riskji relatati ma’ l-Espożizzjoni għal Aġenti Bijoloġiċi fuq il-Post tax-Xogħol. (2) L-iskop ta’ dawn ir-regolamenti huwa li jiġu protetti l-ħaddiema minn riskji għas-saħħa u s-sigurtà tagħhom, inkluża l-prevenzjoni ta’ dawk ir-riskji, ġejjin jew x’aktarx li jiġu minn espożizzjoni għal aġenti bijoloġiċi fuq il-post tax-xogħol. (3) Dawn ir-regolamenti jagħmlu disposizzjonijiet minimi partikolari f’dan il-qasam mingħajr preġudizzju għal kull liġi, regolament jew disposizzjoni leġislattiva oħra li jistipulaw prinċipji ġenerali rigward il-prevenzjoni ta’ riskji fuq il-post tax-xogħol, il-protezzjoni tas-saħħa u s-sigurtà, l-eliminazzjoni tal-fatturi tar-riskju u ta’ l-aċċidenti, l-informazzjoni għal, konsultazzjoni u parteċipazzjoni bilanċjata u taħriġ ta’ ħaddiema u r-rappreżentanti tagħhom. (4) Dawn ir-regolamenti għandhom ukoll ikunu mingħajr preġudizzju għal regolamenti oħra li jistgħu jinħarġu fuq l-użu kontinwu ta’ mikroorganiżmi modifikati ġenetikament jew fuq il-ħruġ ippjanat fl-ambjent ta’ organiżmi modifikati ġenetikament. Tifsir. 2. F’dawn r-regolamenti, sakemm ir-rabta tal-kliem ma tkunx teħtieġ xort’oħra: "aġenti bijoloġiċi " tfisser mikroorganiżmi, inklużi dawk li ġew modifikati ġenetikament, kulturi ta’ ċelloli u endoparassiti umani, li jistgħu iġibu xi infezzjonijiet, allerġija jew tossiċità, u għandhom ikunu klassifikati f’dawn l-erba’ gruppi ta’ riskju li ġejjin, skond il-livell ta’ riskju li jkollhom ta’ infezzjoni: (a) aġenti bijoloġiċi tal-grupp 1 ifissru dawk l-aġenti li x’aktarx mhux ser iwasslu għal mard fil-bniedem; (b) aġenti bijoloġiċi tal-grupp 2 ifissru dawk l-aġenti li jistgħu joħolqu mard fil-bniedem u jistgħu ikunu ta’ periklu għall-ħaddiema; mhux probabbli li jinfirxu fil-komunità; ġeneralemnt ikun hemm profilassi effettiv jew kura disponibbli; (ċ) aġenti bijoloġiċi tal-grupp 3 ifissru dawk l-aġenti li jistgħu joħolqu mardsever fil-bniedem u huma ta’ periklu serju għall-ħaddiema; jistgħu jippreżentaw riskju li jinfirxu fil-komunità, iżda ġeneralment hemm profilassi efettiv jew kura disponibbli; (d) aġenti bijoloġiċi tal-grupp 4 ifissru dawk l-aġenti li jistgħu joħolqu mardsever fil-bniedem u huma ta’ periklu serju għall-ħaddiema; jistgħu jippreżentaw riskju għoli li jinfirxu fil-komunità, ġeneralment ma jkunx hemm profilassi effettiv jew kura disponibbli; " Att " tfisser l-Att dwar l-Awtorità għas-Saħħa u s-Sigurtà fuq il-Post tax-Xogħol; " Awtorità " tfisser l-Awtorità għas-Saħħa u s-Sigurtà fuq il-Post tax-Xogħol mwaqqfa bl-artikolu 8 ta’ l-Att; "kultura ta’ ċellola " tfisser it-tkabbir in-vitro ta’ ċelloli li jkunu ġejjin minn organiżmi multiċellulari; " mikroorganiżmu " tfisser entità mikrobijoloġika, ċellulari jew mhix li tista’ tirreplika ruħha jew tittrasferixxi materjal ġenetiku. 3. Determinazzjoni u eżami tar-riskji. (1) Dawn r-regolamenti għandhom japplikaw għal attivitajiet li fihom il-ħaddiema jkunu jew ikollhom potenzjal li jiġu esposti għal aġenti bijoloġiċi bħala riżultat tax-xogħol tagħhom. (2) (a) F’każ ta’ attività li x’aktarx tinvolvi riskju ta’ espożizzjoni għal aġenti bijoloġiċi, għandhom jiġu determinati x-xorta, il-grad u d-dewmien ta’ l-espożizzjoni tal-ħaddiema, sabiex ikun possibbli li jiġi evalwat r-riskju għas-saħħa u s-sigurtà tal-ħaddiema u sabiex jiġu stabbiliti l-miżuri li għandhom jittieħdu. (b) Fil-każ ta’ attivitajiet li jinvolvu espożizzjoni għal diversi gruppi ta’ aġenti bijoloġiċi, ir-riskju għandu jkun evalwat abbażi tal-periklu maħluq mill-aġenti bijoloġiċi dannużi kollha preżenti. (ċ) L-evalwazzjoni għandha tiġġedded regolarment u f’kull każ, meta jseħħxi tibdil fil-kondizzjonijiet li jistgħu jolqtu l-espożizzjoni tal-ħaddiema għal aġenti bijoloġiċi. (d) Min iħaddem għandu jforni lill-Awtorità, meta din hekk titlob, l-informazzjoni użata sabiex issir l-evalwazzjoni. (3) L-evalwazzjoni msemmija fis-sub regolament (2) għandha ssir abbażi ta’ l-informazzjoni kollha disponibbli inklużi: (a) il-klassifikazzjoni ta’ aġenti bijoloġiċi li jkunu, jew li jistgħu jkunu, ta’ periklu għas-saħħa umana, kif imsemmi fir-regolament 18; (b) kull rakomandazzjoni mill-Awtorità li tindika illi l-aġent bijoloġiku għandu jiġi kkontrollat sabiex tkun protetta s-saħħa tal-ħaddiema meta ħaddiema jkunu, jew jistgħu ikunu, esposti għal dak l-aġent bijoloġiku bħala riżultat tax-xogħol tagħhom; (ċ) informazzjoni dwar il-mard li jista’ jittieħed bħala riżultat tax-xogħol tal-ħaddiema; (d) l-effetti allerġeniċi jew tossiġeniċi potenzjali bħala riżultat tax-xogħol tal-ħaddiema; (e) it-tagħrif dwar xi marda li ħaddiem jinsab li jkun qed isofri minnha u li jkollha konnessjoni diretta max-xogħol tiegħu. 4. (1) Jekk ir-riżultati ta’ l-evalwazzjoni msemmija fir-regolament 3 juru li l-espożizzjoni u, jew l-espożizzjoni potenzjali hija għal aġent bijoloġiku tal-grupp 1, bla ebda riskju għas-saħħa tal-ħaddiema identifikat, ir-regolamenti 5 sa 16 ma għandhomx japplikaw. Madankollu, l-punt 1 ta’ l-Iskeda VI għandu jigi osservat. (2) Jekk ir-riżultati ta’ l-evalwazzjoni msemmija fir-regolament 3 juru li l-attività ma tinvolvix intenzjoni ppjanata li wieħed jaħdem jew juża xi aġent bijoloġiku iżda tista’ tirriżulta f’li l-ħaddiema jiġu esposti għal xi aġent bijoloġiku waqt l-attivitajiet li dwarhom hemm lista indikattiva fl-Iskeda I, għandhom japplikaw ir-regolamenti 5 sa 16 kemm il-darba r-riżultati ta’ l-evalwazzjoni msemmija fir-regolament 3 juru li dawn ma jkunux neċessarji. 5. L-evitar ta’ l-użu ta’ aġenti bijoloġiċi perikolużi. Min iħaddem għandu jevita l-użu ta’ aġent bijoloġiku dannuż jekk ix-xorta ta’ l-attività tkun hekk tippermetti, billi jbiddlu ma’ aġent bijoloġiku li, taħt il-kondizzjonijiet ta’ l-użu tiegħu, ma jkunx perikoluż jew ikun anqas perikoluż għas-saħħa tal-ħaddiema, skond il-każ, fl-istat preżenti ta’ l-għarfien relattiv. 6. (1) Meta r-riżultati ta’ l-evalwazzjoni msemmija fir-regolament 3 jkunu juru li hemm riskju għas-saħħa u s-sigurtà tal-ħaddiema, l-espożizzjoni tal-ħaddiema m'għandhiex isseħħ. (2) Meta dan ma jkunx teknikament prattikabbli, filwaqt li titqies l-attività u l-evalwazzjoni tar-riskju msemmi fir-regolament 3, ir-riskju ta’ espożizzjoni għandu jiġi mnaqqas għal livell baxx kemm jista’ jkun sabiex tkun protetta b’mod xieraq s-saħħa u s-sigurtà tal-ħaddiema inkwistjoni, b’mod partikolari bil-miżuri li ġejjin li għandhom jiġu applikati fid-dawl tar-riżultati ta’ l-evalwazzjoni msemmija fir-regolament 3: (a) billi l-għadd ta’ ħaddiema esposti jew li x’aktarx ser ikunu esposti jinżamm kemm jista’ jkun baxx; (b) bid-disinn tal-proċessi tax-xogħol u t-tfassil tal-miżuri ta’ kontroll sabiex ikun evitat jew mnaqqas r-rilaxx ta’ aġenti bijoloġiċi fuq il-post tax-xogħol; (ċ) billi jittieħdu miżuri kollettivi protettivi u, jew, meta l-espożizzjoni ma tkunx tista’ tiġi evitata b’mezzi oħra, billi jittieħdu miżuri protettivi individwali; (d) billi jiġu adottati miżuri ta’ iġjene kompatibbli ma’ l-għan tal-prevenzjoni jew it-tnaqqis tat-trasferiment jew rilaxx a ċċidentali ta’ aġent bijoloġiku mill-post tax-xogħol; (e) bl-użu tas-sinjal tal-periklu bijoloġiku muri fl-Iskeda II u sinjali oħra ta’ avviż rilevanti; (f) bil-preparazzjoni ta’ pjanijiet ta’ azzjoni f’każ ta’ inċidenti li jinvolvu aġenti bijoloġiċi; (g) bl-eżami, meta jkun neċessarju u teknikament possibbli, għall-preżenza, lil hinn mill-konfini fiżiku primarju, ta’ aġenti bijoloġiċi użati fuq il-post tax-xogħol; (h) billi jiġu pprovduti mezzi għall-ġbir, irfiegħu rimi b’mod mhux perikoluż ta’ skart minn ħaddiema inkluż l-użu ta’ kontenituri siguri u identifikabbli, wara trattament adatt skond ma jkun xieraq; (i) l-għemil ta’ arranġamenti għall-użu u trasport b’mod mhux perikoluż ta’ aġenti bijoloġiċi fil-post tax-xogħol innifsu. 7. (1) Meta r-riżultati ta’ l-evalwazzjoni msemmija fir-regolament 3 juru riskju għas-saħħa u s-sigurtà tal-ħaddiema, miniħaddem għandu, meta jiġi hekk mitlub, jagħti lill-Awtorità informazzjoni xierqa dwar: (a) ir-riżultati ta’ l-evalwazzjoni; (b) l-attivitajiet li fihom ikunu ġew esposti l-ħaddiema jew setgħu ġew esposti għal aġenti bijoloġiċi; (ċ) l-għadd ta’ ħaddiema esposti; (d) l-isem u l-kapaċitajiet tal-persuna responsabbli għas-saħħa u s-sigurtà fuq il-post tax-xogħol; (e) il-miżuri protettivi u preventivi meħuda, inklużi proċeduri u metodi tax-xogħol; (f) pjan ta’ emerġenza għall-protezzjoni ta’ ħaddiema mill-espożizzjoni għal xi aġent bijoloġiku tal-grupp 3 jew il-grupp 4 li jista’ jirriżulta meta l-aġent bijoloġiku ma jibqax miżmum fiżikament. (2) Min iħaddem għandu immedjatament jinforma lill-Awtorità b’kull aċċident jew inċident li se ta’ wassal għall-ħruġ ta’ xi aġent bijoloġiku u li jista’ jwassal għal xi infezzjoni u, jew mardgravi fil-bniedem. (3) Il-lista msemmija fir-regolament 11 u d-dokumenti mediċi msemmija fir-regolament 14 għandhom ikunu aċċessibbli għall-Awtorità f’każi fejn l-impriża tieqaf min-negozju. 8. (1) Min iħaddem għandu jkun obbligat, fil-każ ta’ l-attivitajiet kollha li għalihom hemm riskju għas-saħħa jew is-sigurtà tal-ħaddiema minħabba f’xogħol b’aġenti bijoloġiċi, li jieħu miżuri adatti sa biex jiżgura li: (a) il-ħaddiema majieklux jew jixorbu f’żoni tax-xogħol fejn hemm riskju ta’ kontaminazzjoni b’aġenti bijoloġiċi; (b) il-ħaddiema jkunu pprovduti b’ilbies protettiv adatt jew ilbies speċjali ieħor adatt; (ċ) il-ħaddiema jkunu pprovduti b’faċilitajiet adattiw adegwati tal-ħasil u għall-bżonnijiet tagħhom, li jistgħu jinkludu ħasil tal-għajnejn u, jew anti settiċi tal-ġilda; (d) kull apparat protettiv adatt ikun: (i) merfugħ sew f’post indikat kif imiss, (ii) eżaminatu m naddaf jekk inhu possibbli qabel, u f’kull każ wara, kull użu, (iii) irranġat, jekk ikun difettuż, jew inkella mibdul qabel ma jerġa’ jintuża; (e) jiġu speċifikati proċeduri sabiex jittieħdu, jintużaw u jiġu pproċessati kampjuni li joriġinaw mill-bniedem jew mill-annimali. (2) (a) L-ilbies tax-xogħol u l-apparat protettiv, inkluż l-ilbies protettiv msemmi fis-sub regolament (1), li jista’ jkun kontaminat minn aġenti bijoloġiċi, għandhom jitneħħew mal-ħruġ miż-żona tax-xogħol u, qabel ma jittieħdu l-miżuri msemmija fil-paragrafu (b), jiġu miżmuma separati minn ilbies ieħor. (b) Min iħaddem għandu jiżgura illi dak l-ilbies u apparat protettiv ikunu dikontaminati u mnaddfa jew, jekk ikun meħtieġ, meqruda. (3) Il-ħaddiema ma jistgħux ibat u l-ispejjeż ta’ ebda waħda mill-miżuri msemmija f’dawn ir-regolamenti. 9. Informazzjoni u taħriġ ta’ ħaddiema. (1) Min iħaddem għandu jieħu miżuri xierqa sabiex jiżgura li l-ħaddiema u, jew r-rappreżentanti tal-ħaddiema fl-impriża jew l-istabbiliment jirċievu taħriġ biżżejjed u adatt, abbażi ta’ kull informazzjoni disponibbli, b’mod partikolari fil-forma ta’ informazzjoni u istruzzjonijiet, rigward: (a) ir-riskji potenzjali għas-saħħa; (b) il-prekawzjonijiet li għandhom jittieħdu biex ma jkunx hemm espożizzjoni; (ċ) rekwiżiti ta’ iġjene; (d) l-ilbiesu użu ta’ apparat ulbies protettiv; (e) passi li għandhom jittieħdu mill-ħaddiema fil-każ ta’ inċidenti u sabiex ikunu evitati l-inċidenti. (2) It-taħriġ għandu jkun: (a) mogħti fil-bidu tax-xogħol li jinvolvi kuntatt ma’ aġenti bijoloġiċi, (b) adatt biex iqis riskji ġodda jew mibdula, u (ċ) ripetut perjodikament jekk ikun meħtieġ. 10. (1) Min iħaddem għandu jipprovdi istruzzjonijiet bil-miktub fuq il-post tax-xogħol u, jekk ikun adatt, juri avviżi li għandhom mill-inqas jinkludu l-proċedura li għandha tkun segwita f’każ: (a) ta’ aċċident jew inċident gravi li jinvolvi l-użu ta’ aġent bijoloġiku; (b) ta’ l-użu ta’ aġent bijoloġiku tal-grupp 4. (2) Il-ħaddiema għandhom immedjatament jirrapurtaw kull aċċident jew inċident li jinvolvi l-użu ta’ aġent bijoloġiku lill-persuna inkarigata, jew lill-persuna responsabbli għas-saħħa u s-sigurtà fuq il-post tax-xogħol. (3) (a) Min iħaddem għandu minnufih jgħarraf lill-ħaddiema u, jew lir-rappreżentanti tagħhom dwar kull aċċident jew inċident li se ta’ wassal għar-rilaxx ta’ aġent bijoloġiku u li jista’ joħloq xi infezzjoni u, jew mardgravi fil-bniedem. (b) Iktar minn hekk, miniħaddem għandu wkoll javża lill-ħaddiema u, jew lir-rappreżentanti tagħhom fl-impriża jew l-istabbiliment kemm jista’ jkun malajr meta jseħħ xi aċċident jew inċident serju, x’ikun ikkaġunahu l-miżuri meħuda jew li jkunu ser jittieħdu sabiex titranġa s-sitwazzjoni. (4) Kull ħaddiem għandu jkollu aċċess għall-informazzjoni fuq il-lista msemmija fir-regolament 11 li tirrigwarda lil u personal-ment. (5) Ħaddiema u, jew rappreżentanti tal-ħaddiema fl-impriża jew fl-istabbiliment għandu jkollhom aċċess għall-informazzjoni kollettiva u anonima. (6) Min iħaddem għandu jipprovdi lill-ħaddiema u, jew lir-rappreżentanti tagħhom, fuq talba tagħhom, l-informazzjoni msemmija fir-regolament 7(1). 11. Lista ta’ ħaddiema esposti. (1) Min iħaddem għandu jżomm lista ta’ ħaddiema esposti għal aġenti bijoloġiċi tal-grupp 3 u, jew tal-grupp 4, filwaqt li jindika t-tip ta’ xogħol magħmulu, kull meta jkun possibbli, l-aġent bijoloġiku li kienu esposti għalih, kif ukoll id-dokumenti ta’ espożizzjoni, aċċidenti u inċidenti, kif adatt. (2) (a) Il-lista msemmija fis-sub regolament (1) għandha tinżamm għal mill-inqas għaxar snin wara li tispiċċa l-espożizzjoni. (b) Fil-każ ta’ dawk l-espożizzjonijiet li jistgħu jwasslu għal infezzjonijiet - (i) b’aġenti bijoloġiċi magħrufin li huma kapaċi li jwasslu għal infezzjonijiet persistenti jew moħbija; (ii) li, fid-dawl tat-tagħrif preżenti, ma tistax issir dijanjożi tagħhom qabel ma tiżviluppa il-marda ħafna snin wara; (iii) li jkollhom perjodi ta’ inkubazzjoni partikolarment twal qabel ma tiżviluppa l-marda; (iv) li jirriżultaw f’mard li mindaqqiet jerġa’ jidher minkejja l-kura, jew (v) li jista’ jkollhom konsegwenzi serji u għal żmien twil, il-lista għandha tinżamm għal żmien relattivament itwal kif adatt saerbgħin sena wara l-aħħar espożizzjoni magħrufa. (3) It-tabib imsemmi fir-regolament 14 u, jew l-Awtorità u kull persuna oħra responsabbli għas-saħħa u s-sigurtà f’dak il-post tax-xogħol partikolari, għandu jkollhom aċċess għal-lista msemmija fis-sub regolament (1). 12. Konsultazzjoni u parteċipazzjoni tal-ħaddiema. (1) Min iħaddem għandu jikkonsulta l-ħaddiema u, jew lir-rappreżentanti tagħhom u jippermettilhom li jieħdu parti f’diskussjonijiet fuq kull ħaġa li jkollha x’taqsam mas-saħħa u s-sigurtà fuq il-post tax-xogħol. Dan jippresupponi: - il-konsultazzjoni mal-ħaddiema, - id-dritt tal-ħaddiema u, jew ir-rappreżentanti tagħhom li jagħmlu proposti, u l-parteċipazzjoni bilanċjata skond il-liġijiet u, jew il-prattiċi li japplikaw. (2) Ħaddiema jew rappreżentanti tal-ħaddiema b’responsabilità speċifika għas-saħħa u s-sigurtà tal-ħaddiema għandhom jieħdu sehem b’mod bilanċjat, skond il-liġijiet u, jew il-prattiċi applikabbli, u għandhom jiġu kkonsultati bil-quddiem u fi żmien adatt minn min iħaddem rigward: (a) kull miżura li tista’ sostanzjalment tolqot is-saħħa u s-sigurtà fuq il-post tax-xogħol; (b) l-għa/la ta’ persuna jew persuni kompetenti li miniħaddem huwa obbligat li jinkariga sa biex jagħmlu attivitajiet relatati mal-protezzjoni u l-prevenzjoni ta’ riskji fuq il-post tax-xogħol għall-impriża u, jew l-istabbiliment, u l-ħaddiema li miniħaddem huwa obbligat li jinkariga sa biex jimplimentaw l-miżuri interalia, għall-ewwel għajnuna, it-tifi tan-nar u l-evakwazzjoni tal-ħaddiema, u l-attivitajiet relattivi għall-protezzjoni u l-prevenzjoni ta’ riskji fuq l-post tax-xogħol; (ċ) l-informazzjoni li ġejja: (i) evalwazzjoni tar-riskji għas-saħħa u s-sigurtà fuq il-post tax-xogħol, inklużi dawk li jkunu qed jiffaċċaw gruppi ta’ ħaddiema esposti għal riskji partikolari; (ii) l-miżuri protettivi li għandhom jittieħdu u, jekk ikun meħtieġ, l-apparat protettiv li għandu jintuża; (iii) lista ta’ inċidenti fuq il-post tax-xogħol li jwasslu li ħaddiem ma jkunx jista’ jmur għax-xogħol għal aktar minn tliet ijiem tax-xogħol; (iv) rapporti dwar aċċidenti fuq il-post tax-xogħol imġarrba mill-ħaddiema tiegħu; (v) ir-riskji għas-saħħa u s-sigurtà u l-miżuri u attivitajiet protettivi u preventivi rigward kemm l-impriża kemm, jew l-istabbiliment in ġenerali kif ukoll kull tip ta’ stazzjoni tax-xogħol u, jew biċċaxogħol; (vi) il-miżuri meħuda rigward l-ewwel għajnuna, it-tifi tan-nar u l-evakwazzjoni tal-ħaddiema; (vii) il-miżuri adatti meħuda biex miniħaddem ħaddiema minn xi impriża u, jew stabbiliment minn barra biex jagħmlu xogħol fl-impriża u, jew fl-istabbiliemnt tiegħu jirċievu informazzjoni adegwata dwar l-punti msemmija fis-subparagrafii); (viii) l-miżuri adatti meħuda biex il-ħaddiema b’funzjonijiet speċifiċi biex jipproteġu s-saħħa u s-sigurtà tal-ħaddiema, jew rappreżentanti tal-ħaddiema b’responsabilità speċifika għas-saħħa u s-sigurtà tal-ħaddiema, jista’ jkollhom aċċess, biex jaqdu dmirijiethomu: - għall-evalwazzjoni tar-riskju u l-miżuri protettivi msemmija fis-subparagrafii); - il-lista u r-rapporti msemmija fis-subparagrafiv); - l-informazzjoni mogħtija permezz ta’ miżuri protettivi u preventivi, aġenziji ta’ spezzjonu korpi responsabbli għas-saħħa u s-sigurtà; (d) l-ingaġġ, meta jkun adatt, tas-servizzi jew persuni kompetenti barra mill-impriża u, jew l-istabbiliment, meta dawk il-miżuri protettivi u preventivi ma jistgħux ikunu organizzati minħabba nuqqas ta’ persunal kompetenti fl-impriża u, jew l-istabbiliment; (e) l-ippjanar u l-organizazzjoni tat-taħriġ għal kull ħaddiem rigward taħriġ tas-saħħa u s-sigurtà adegwat, b’mod partikolari fil-forma ta’ informazzjoni u istruzzjonijiet speċifiċi għall-istazzjon tax-xogħol jew l-biċċa tax-xogħol tiegħu: - ma’ l-ingaġġ, - fil-każ ta’ trasferiment jew bdil fix-xogħol, - fil-każ li jiddaħħal apparat tax-xogħol ġdid jew jinbidel apparat, - fil-każ li tiddaħħal teknoloġija ġdida. (3) Rappreżentanti tal-ħaddiema b’responsabilità speċifika għas-saħħa u s-sigurtà tal-ħaddiema għandu jkollhom d-dritt li jitolbu lil min iħaddem sabiex jieħu miżuri adatti u biex jagħmel proposti lilhom għal dak l-għan sabiex jitnaqqas il-periklu għall-ħaddiema u, jew tinteħħa l-kaġuni tal-periklu. (4) Il-ħaddiema msemmija fis-sub regolament (2) u r-rappreżentanti tal-ħaddiema msemmija fis-sub regolamenti) ma jistgħux jitqiegħdu fiżvantaġġ minħabba fl-attivitajiet rispettivi tagħhom imsemmija fis-sub regolamenti). (5) Min iħaddem għandu jippermetti lir-rappreżentanti tal-ħaddiema b’responsabbilità speċifika għas-saħħa u s-sigurtà tal-ħaddiema għandu jkollhom żmien adegwat waqt l-ħin tax-xogħol, mingħajr telf ta’ ebda paga, u jipprovdihom bil-mezzi neċessarji sabiex dawn ir-rappreżentanti ikunu jistgħu jeżerċitaw d-drittijiet u l-funzjonijiet tagħhom. (6) Ħaddiema u, jew ir-rappreżentanti tagħhom huma intitolati jappellaw, skond il-liġi u, jew prattika rilevanti, lill-Awtorità jekk jidhrilhom li l-miżuri meħuda u l-mezzi użati minn min iħaddem ma jkunux adegwati sabiex tiġi żgurata s-saħħa u s-sigurtà fuq il-post tax-xogħol. Ir-rappreżentanti tal-ħaddiema għandhom jingħataw l-opportunità jagħmlu l-osservazzjonijiet tagħhom matul żjajjar ta’ spezzjoni mill-Awtorità. 13. Notifika bil-quddiem lill-Awtorità. (1) (a) Għandha issir notifika bil-quddiem lill-Awtorità qabel ma jintużaw għall-ewwel darba: (i) aġenti bijoloġiċi tal-grupp 2; (ii) aġenti bijoloġiċi tal-grupp 3; (iii) aġenti bijoloġiċi tal-grupp 4. (b) In-notifika għandha issir mill-inqas tletin jum qabel ma jibda x-xogħol. (ċ) Bla ħsara għas-subregolament (2), għandha ssir ukoll notifikazzjoni bil-quddiem fil-każ ta’ l-użu għall-ewwel darba ta’ kull aġent bijoloġiku sussegwenti tal-grupp 4 u ta’ kull aġent bijoliġikuġdid sussegwenti tal-grupp 3 meta miniħaddem innifsu jkun provviżorjament jikklassifika dak l-aġent bijoloġiku. (2) Laboratorji li jipprovdu servizz djanjostiku dwar aġenti bijoloġiċi tal-grupp 4 huma meħtieġa biss li jagħmlu notifikazzjoni tal-bidu dwar l-intenzjoni tagħhom. (3) In-notifikazzjoni mill-ġdid għandha sseħħ f’kull każ fejn hemm tibdil sostanzjali dwar l-importanza tas-saħħa jew is-sigurtà fuq il-post tax-xogħol tal-proċessi u, jew proċeduri li jagħmlu n-notifikazzjoni waħda mhux aġġornata. (4) In-notifikazzjoni msemmija fis-subartikoli (1),) għandha tinkludi: (a) l-isem u l-indirizz ta’ l-impriża u, jew l-istabbiliment; (b) l-isem u l-kapaċitajiet tal-persuna responsabbli għas-saħħa u s-sigurtà fuq il-post tax-xogħol; (ċ) ir-riżultati ta’ l-eżam imsemmi fir-regolament 3; (d) l-ispeċi ta’ l-aġent bijoloġiku; u (e) il-miżuri ta’ protezzjoni u preventivi li hemm maħsuba. 14. (1) (a) Meta r-riżultat ta’ l-evalwazzjoni msemmija fir-regolament 3 juru riskju għas-saħħa jew għas-sigurtà, miniħaddem għandu jagħmel arranġamenti sabiex kull ħaddiem involut ikun jista’ jagħmel sorveljanza rilevanti tas-saħha: (i) qabel ma jiġi espost; (ii) f’intervalli regolari wara dak iż-żmien. (b) Dawk l-arranġamenti għandhom ikunu tali li jkun direttament possibbli li jiġu implimentati miżuri ta’ iġjene individwali u fuq il-post tax-xogħol. (2) (a) L-evalwazzjoni msemmija fir-regolament 3 għandha tidentifika dawk l-ħaddiema li jistgħu jkunu meħtieġa għalihom miżuri protettivi speċjali. (b) Meta jkun neċessarju, għandu jkun hemm disponibbli tilqim effettiv għal dawk l-ħaddiema li ma jkunux diġà mlaqqma kontra l-aġent bijoloġiku li jkunu esposti, jew li x’aktarx ser ikunu esposti, għalih. (ċ) Meta miniħaddem jagħmel disponibbli xi tilqim, għandu jitqies il-kodiċi tal-prattika rakkomandat muri fl-Iskeda VII. (d) Jekk ħaddiem jinstab li jkollu xi infezzjoni u, jew marda li tkun suspettat bħala riżultat ta’ espożizzjoni, it-tabib jew miniħaddem għandu joffri dik is-sorveljanza lil ħaddiema oħra li jkunu ġew esposti b’mod simili. (e) F’dak il-każ, għanda ssir evalwazzjoni mill-ġdid tar-riskju ta’ l-espożizzjoni skond ir-regolament 3. (3) (a) F’każijiet fejn issir is-sorveljanza tas-saħħa, għandu jinżamm record mediku individwali għal mill-inqas għaxar snin wara t-tmiem ta’ l-espożizzjoni. (b) Fil-każijiet speċjali msemmija fir-regolament 11(2)(a) sa (e), record Fil-każijiet speċjali msemmija fir-regolament 11(2)(a) sa (emediku individwali għandu jinżamm għal żmien itwal kif adatt saerbgħin sena wara l-aħħar espożizzjoni magħrufa. (4) It-tabib jew l-Awtorità jistgħu jipproponu kull miżura protettiva jew preventiva li għandha tittieħed rigwar d ħaddiem individwali. (5) Għandhom jingħataw informazzjoni u pariri lill-ħaddiema rigward is-sorveljanza tas-saħħa li huma jistgħu jgħaddu minnha wara tmien dik l-espożizzjoni. (6) Bla ħsara għal kull liġi u, jew regolament ieħor applikabbli: (a) il-ħaddiema għandu jkollhom aċċess għar-riżultati tas-sorveljanza tas-saħħa li tkun tirrigwardahom, u (b) il-ħaddiema involuti jew miniħaddem jistgħu jitolbu li jiġu riveduti r-riżultati tas-sorveljanza tas-saħħa. (7) Qegħdin jingħataw fl-Iskeda IV ir-rakkomandazzjonijiet prattiċi għas-sorveljanza tas-saħħa tal-ħaddiema. (8) Il-każijiet kollha ta’ mard jew mewt identifikati skond l-liġijiet u, jew ir-regolamenti applikabbli kif dawn jirriżultaw mill-espożizzjoni fuq ix-xogħol għal aġenti bijoloġiċi għandhom jiġu notifikati lill-Awtorità. 15. Faċilitajiet dwar l-kura tas-saħħa u veterinarji minbarra laboratorji dijanjostiċi. (1) Għall-fini ta’ l-evalwazzjoni msemmija fir-regolament 3, għandha tingħata attenzjoni partikolari għal: (a) inċertezzi dwar il-preżenza ta’ aġenti bijoloġiċi fil-bnedmin jew fl-annimali u kull materjali u kampjun meħud minnhom; (b) il-periklura ppreżentat minn aġenti bijoloġiċi magħrufa jew suspetti li huma preżenti f’pazjenti umani jew annimali u materjali u kampjuni meħuda minnhom; (ċ) ir-riskji ġejjin mix-xorta tax-xogħol li jsir. (2) (a) Miżuri adatti għandhom jittieħdu f’faċilitajiet ta’ kura tas-saħħa u dawk veterinarji sabiex tkun protetta s-saħħa u s-sigurtà tal-ħaddiema involuti. (b) Il-miżuri li għandhom jittieħdu għandhom jinkludu b’mod partikolari: (i) li jiġu speċifikati proċeduri ta’ dekontaminazzjoni u diż infettazjoni adatti, u (ii) l-implimentazzjoni ta’ proċeduri li jippermettu li skart kontaminat jintmessu jintrema mingħajr ebda riskju. (3) F’faċilitajiet ta’ isolazzjoni fejn hemm pazjenti bnedmin jew annimali li huma, jew li jkunu suspetti li huma, infettati b’aġenti bijoloġiċi tal-grupp 3 jew tal-grupp 4, għandhom jintgħa/lu miżuri ta’ konteniment minn dawk fl-Iskeda V. kolonna A, sabiex jitnaqqas ir-riskju ta’ infezzjoni. 16. Miżuri speċjali għal proċessi industrijali, eċċ. (1) Dawn il-miżuri li ġejjin għandhom jittieħdu f’laboratorji, inklużi laboratorji dijanjostiċi, u fi kmamar għall-annimali tal-laboratorju li jkunu ġew deliberatament infettati b’aġenti bijoloġiċi tal-grupp 2, tal-grupp 3 jew tal-grupp 4 jew li huma jew ikunu suspetti li qed iġorru dawk l-aġenti: (a) Laboratorji fejn isir xogħol li jinvolvi l-użu ta’ aġenti bijoloġiċi tal-grupp 2, tal-grupp 3 jew tal-grupp 4 għall-fini ta’ riċerka, żvilupp, tagħlim jew dijanjożi għandhom jiddeterminaw il-miżuri ta’ konteniment skond l-Iskeda V, sabiex jitnaqqas ir-riskju ta’ infezzjoni; (b) Wara l-evalwazzjoni msemmija fir-regolament 3, għandhom ikunu determinati miżuri skond l-Iskeda V,wara li jiġi stabbilit il-livell ta’ konteniment fiżiku meħtieġ għal aġenti bijoloġiċi skond il-grad ta' riskju. Attivitajiet li jinvolvu l-użu ta’ aġent bijoloġiku għandhom iseħħu biss: (i) f’żoni ta’ xogħol li mill-inqas jikkorrispondu għal-livell ta’ konteniment 2, għal aġent bijoloġiku tal-grupp 2, (ii) f’żoni ta’ xogħol li mill-inqas jikkorrispondu għal-livell ta’ konteniment 3, għal aġent bijoloġiku tal-grupp 3, (iii) f’żoni ta’ xogħol li jikkorrispondu mill-inqas għall-livell ta’ konteniment 4, għal aġent bijoloġiku tal-grupp 4. (ċ) Laboratorji li jużaw materjali li dwarhom ikunu jeżistu inċertezzi dwar il-preżenza ta’ aġenti bijoloġiċi li jistgħu jikkaġunaw mard fil-bniedem iżda li ma għandhomx b’għan preċiż tagħhom xogħol li jsir b’aġenti bijoloġiċi bħala tali (jiġifieri li jikkultivawhom jew jikkonċentrawhom) għandhom mill-inqas jadottaw il-livell ta’ konteniment 2. Il-livelli ta’ kontenimcnt 3 jew 4 għandhom ikunu wżati, skond ma jkun adatt, meta jkun magħruf jew ikun suspettat li dawn ma jkunux neċessarji, ħlief għal gwidi li jistgħu jinħarġu mill-Awtorità minn żmien għal żmien li jkunu juru li, f’ċerti każijiet, ikun adatt livell ta’ konteniment aktar baxx. (2) Għandhom jittieħdu dawn il-miżuri li ġejjin dwar proċessi industrijali li jużaw aġenti bijoloġiċi tal-grupp 2,3 jew 4: (a) Il-prinċipji ta’ konteniment mogħtija fit-tieni paragrafu tas-sub regolament (1)(b) għandhom ukoll japplikaw għal proċessi industrijali abbażi tal-miżuri prattiċi u proċeduri adatti mogħtija fl-Iskeda VI. (b) Skond l-evalwazzjoni tar-riskju konness ma’ l-użu ta’ aġenti bijoloġiċi tal-grupp 2,3 jew 4, l-Awtorità tista’ tiddeċiedi dwar il-miżuri adatti li għandhom ikunu applikati għall-użu industrijali ta’ dawn l-aġenti bijoloġiċi. (3) Għall-attivitajiet kollha koperti bis-sub regolamenti) fejn ma kienx possibbli li jseħħeżami konklużiv ta’ aġent bijoloġiku iżda li dwaru jidher li l-użu previst jista’ joħloq riskju serju għas-saħħa tal-ħaddiema, l-attivitajiet jistgħu biss iseħħ u f’postijiet tax-xogħol fejn l-livell ta’ konteniment ikun mill-inqas jikkorrispondi għal-livell 3. 17. Użu ta’ informazzjoni. Il-Ministru jista’ b’ordni jawtorizza lill-Awtorità tagħti aċċess lill-Kummissjoni tal-Komunitajiet Ewropej għall-użu li hi tagħmel mill-informazzjoni msemmija fir-regolament 14(8). 18. Klassifikazzjoni ta’ aġenti bijoloġiċi. (1) L-aġenti bijoloġiċi għandhom jiġu klassifikati skond il-klassifikazzjoni rilevanti tal-Komunità. (2) Fin-nuqqas ta’ klassifikazzjoni tal-Komunità, l-Awtorità għandha tikklassifika aġenti bijoloġiċi li huma jew li jistgħu jkunu perikolużi għas-saħħa tal-bniedem abbażi tat-tifsira ta’ aġenti bijoloġiċi fir-regolament 2, punti 2 sa 4 (gruppi 2 sa 4). (3) Jekk l-aġent bijoloġiku li jkun ser jiġi evalwat ma jistax ikun klassifikat b’mod ċar f’xi wieħed mill-gruppimsemmija fis-sub regolament (2), dan għandu jkun klassifikat fi grupp ta’ l-ogħla riskju fost l-alternattivi l-oħra. 19. Fuq mintaqa’ l-prova. Fi proċedimenti dwar reat taħt dawn ir-regolamenti, li jkun jikkonsisti fin-nuqqas ta’ tħaris ta’ xidmir jew ħtieġa li ssir xi ħaġa jew li ssir xi ħaġa sakemm din tkun raġonevolment prattika, il-prova taqa’ fuq l-akkużat li juri (skond ma jkun il-każ) li ma kienx prattiku jew raġonevolment prattiku li jsir aktar milli fil-fatt ikun sar biex jitwettqu d-dmir jew il-ħtieġa, jew li ma kienx hemm mezzi prattiċi aħjar minn dawk attwalment użati biex jitwettqu d-dmir jew il-ħtie[a. 20. Reati. Kull minxjentement jew bi traskuraġni jindaħal fil-proċess li jiġi pprovdut post tax-xogħol siguru bla periklu, ikun ħati ta’ reat.